burgasdotpro/wikipedia huggingface dataset:
Teória grafov – grafová postupnosť

Grafová postupnosť.
V obyčajnom neorientovanom grafe G s vrcholovou množinou formula_1 môžeme zostrojiť postupnosť formula_2 nezáporných celých čísel. Takúto postupnosť nazývame stupňová postupnosť. Ak vrcholy budú označené tak, že formula_3 , túto postupnosť nazveme grafová postupnosť. Pre grafové postupnosti platí užitočná veta:
Veta :Postupnosť formula_4 nezáporných celých čísel, kde formula_5 a formula_6 a formula_7 je grafová práve vtedy, keď je grafová postupnosť 
Túto vetu použijeme aj pri konštrukcii algoritmu na zistenie, či daná postupnosť je grafová.
Algoritmus (na zistenie, či daná postupnosť je grafová)
Príklad : Zistite, či daná stupňová postupnosť je grafová.
formula_9
Riešenie. Postupnosť je usporiadaná. Označme si neusporiadanú postupnosť, ktorá vznikne v i-tom kroku algoritmu formula_10 a túto postupnosť po usporiadaní formula_11.
krok 1. Postupnosť má 7 členov. Prvý člen 4 je menší ako 6 (neprevyšuje 5), pokračujeme bodom 2.
Podľa priebehu algoritmu môžeme zostrojiť obyčajný neorientovaný graf, ktorý bude mať grafovú postupnosť formula_12. Začneme poslednou postupnosťou formula_13 a dostaneme sa až k postupnosti formula_12. 
Postupnosť formula_13 je tvorená dvoma nulami, to znamená, že k nej prislúchajúci graf tvoria dva izolované vrcholy. (Podľa označenia v4 a v6 ). Z postupnosti formula_16 sme ju dostali odstránením vrcholu v1 a hrany incidentnej s ním a vrcholom v6. Podobne postupujeme, až kým sa nedostaneme k postupnosti formula_17.
Grafovou postupnosťou však graf nie je jednoznačne určený. Grafovú postupnosť 2,2,2,1,1 spĺňajú grafy G1 i G2.
Brundtlandská správa

Brundtlandská správa alebo Naša spoločná budúcnosť je dokument vydaný Brundtlandskou komisiou, formálne nazývanou Svetová komisia pre prostredie a rozvoj (World Commission on Environment and Development). Brundtlandská komisia vznikla v roku 1983 ako orgán Spojených národov s cieľom sústrediť sa na problém ničenia životného prostredia a a následkov na ekonomický a sociálny rozvoj.
Správa bola vydaná v roku 1987 v Oxford University Press pod názvom "Naša spoločná budúcnosť" (Our Common Future). Zaoberá sa problémom ekonomického rozvoja, ktorý môže byť udržateľný bez zničenia neobnoviteľných prírodných zdrojov a životného prostredia. Správa vypracovaná politikmi a expertmi na ekológiu zadefinovala pojem udržateľného rozvoja (sustainable development): "Udržateľný rozvoj je rozvoj, ktorý vyhovie potrebám súčasnosti bez zníženia možností budúcich generácií uspokojiť vlastné potreby."
Správa má 3 časti:
Zdôrazňuje 3 hlavné komponenty udržateľného rozvoja: ochranu životného prostredia, ekonomický rast a sociálnu rovnosť. Prostredie by malo byť zachované a neobnoviteľné prírodné zdroje užívané s rozvahou, využitie obnoviteľných zdrojov energie by malo narastať. Rozvojové krajiny by mali byť podporované, aby mohli byť upokojené základné potreby ich obyvateľov: potreba obživy, energie, zdravotného ošetrenia a zamestnania. Ekonomický rast by mal byť oživený a rozvojové krajiny by sa mali rozvíjať v rovnováhe k rozvinutým krajinám.
Urbánne výzvy (Urban chalange, s. 243).
Správa sa zaoberá rôznymi oblasťami udržateľného rozvoja jednotlivo, medzi inými aj problémom urbanizmu. Hlavný problém dnešných miest je koncentrácia obyvateľstva do miest, ktorým následne hrozí kolaps. Z tohoto dôvodu je dôležité vytvárať sekundárne mestá a siete miest. Podpora decentralizácie je vhodná v čase, keď sa znižujú výhody centralizácie. V sekundárnych mestách je potreba podporovať ekonomickú silu, tvorbu pracovných miest, decentralizovať štátnu administratívu. Ďalším bodom urbánnej výzvy je tvorba tzv. low cost housing - bývania pre sociálne slabšich, aby sa predišlo vzniku slumov a okrajových štvrtí s vysokou kriminalitou. Je dôležité zapájať obyvateľov, predovšetkým sociálne slabších, do tvorby ich životného prostredia, aby sa vytvárala spoluzodpovednosť.
Externé odkazy.
Report of Brundtland Comission, Our common Future, Oxford University Press, 1987, plný text:
Kia Sportage

Kia Sportage je kompaktný osobný automobil konštrukcie crossover, ktorý vyrába kórejská automobilka Kia Motors od roku 1995. Pôvodne to bolo mini SUV, druhá generácia je väčšia a môže byť zaradená medzi kompaktné crossover SUV.
Od roku 2006 sa vyrába v žilinskom závode Kia Motors Slovakia.
Prvá generácia (1993–2002).
V roku 1993 bola skonštruovaná prvá verzia vozidla, ktorá s automobilom Mazda zdieľala mnoho komponentov ako motor alebo prevodovku. Mazda, Ford a Kia tvoria spoločenstvo a preto mnohé konštrukčné riešenia vozidiel sú spoločné. Prvá generácia vozidla Kia Sportage bola dostupná s dlhším podvozkom a to vo dvoch verziách, ako 4 dverového vozidla a 2 - dverového kabrioletu. Prvá generácia Kia Sportage sa vyznačovala inováciou spočívajúcou v airbagoch na kolená. 
Druhá generácia (2004–2010).
Druhá generácia s časovým odstupom dvoch rokov sa prejavila novinkou zdieľanou s Hyundai Tucson. Kia Sportage mala 2,0 l motor a výkon 129 kW. Celkovo bolo vozidlo väčšie ako automobily Kia Sportage vyrábané v línií prvej generácie. 
V roku 2008 bol na vozidle Kia Sportage upravený facelift. Kia Sportage druhej generácie sa začala vyrábať aj na Slovensku v Tepličke nad Váhom. Kia Sportage prvý raz v crash testoch americkej National Highway Traffic Safety Administration (NHTSA) získala 5 hviezdičiek.
Tretia generácia (2010–2015).
Tretia generácia sa vyznačovala novším naftovým motorom s celkovou kapacitou 2,0 l s výkonom 137 kW. Táto posledná generácia prišla do Európy a Ázie v roku 2010 a neskôr aj do Ameriky. Auto sa predávalo v Číne pod názvom Sportage R. Vďaka inováciám, vyhralo titul Auto roka v USA.
Štvrtá generácia (2015–2021).
Štvrtú generáciu predstavila KIA na "Frankfurtskom medzinárodnom autosalóne" 15. septembra 2015"." Najväčšou zmenoubola zmena prednej masky, keď predné svetlomety už nie sú súčasťou masky chladiča ale prenikajú ďalej dozadu pozdĺž vonkajších hrán kapoty a mohutnejších okrajov blatníkov.
Piata generácia (2021-súčasnosť).
Piata generácia Sportage bola predstavená 8. júna 2021, pričom špecifikácie boli odhalené v júli 2021. Na základe najnovšej platformy značky N3 vyvinula Kia dve verzie Sportage s rôznou dĺžkou karosérie a rázvorom v závislosti od trhu.
Lydnevi

Lydnevi je umelý jazyk, patriaci do fiktívnej severnej skupiny slovanských jazykov (existujúce v rámci tézy o skupinách západo-, južno- a východoslovanských jazykov). Autorom lydneviho bol Libor Sztemon. 
Príklad.
Otec navo (Otčenáš):
Exkláva

Exkláva je pojem z medzinárodného práva a označuje časť vlastného územia (napr. štátu), ktoré sa nachádza na území, ktoré je úplne obklopené územím cudzieho štátu alebo cudzích štátov. Pojem bol prevzatý z francúzskeho „exclave“, pôvodne pochádza z latinského „ex“ (z, vonku, preč) a „clavis“ (misa).
Príkladom exklávy môže byť Aljaška vo vzťahu k zvyšku Spojených štátov, Cabinda oddelená od územia Angoly územím Konga, v Európe napr. Kaliningradská oblasť Ruska či španielske mestá na marockom pobreží severnej Afriky Ceuta a Melilla.
Dizajnér

Dizajnér je osoba, ktorá robí dizajn.Asi najširšiu definíciu poskytol psychológ Herbert Simon: „Dizajnuje každý, kto navrhuje a cielene koná k zmene existujúcich situácií na svoje vlastné.“ Dizajnér pôsobí vo viacerých odvetviach, napríklad:
Hyundai Tucson

Hyundai Tucson je kompaktné crossover SUV auto, ktoré vyrába kórejská automobilka Hyundai od roku 2005. Používa podvozok Elantra rovnako ako model Kia Sportage. Tucson je zaradený pod modelom Santa Fe. Model je známy ako svetový úspech v mnohých krajinách kvôli rovnováhe medzi komfortom, priestorom a cenou.
Od roku 2009 sa vyrába v žilinskom závode Kia Motors Slovakia.
Stellantis Slovakia

Stellantis Slovakia (do januára 2021: Groupe PSA Slovakia, do roku 2016: PSA Peugeot Citroën Slovakia) je (interný a marketingový) názov automobilového závodu v meste Trnava na Slovensku, ktorý patrí do skupiny Stellantis (so sídlom v Holandsku) a do 15. januára 2021 patril do francúzskej Skupiny PSA. Obchodné meno príslušnej hlavnej slovenskej spoločnosti znie od roku 2006 PCA Slovakia, s.r.o. (2003 - 2006 sa volala "Peugeot Citroën Automobiles Slovakia, s.r.o."). 
Továrenský komplex má rozlohu 193 hektárov a jeho výstavba sa začala v roku 2003.
Dejiny.
Tri roky po položení základného kameňa v roku 2003 sa v júni 2006 rozbehla sériová výroba modelu Peugeot 207. Už v prvom štvrťroku 2009 prišla na trh novinka Citroën C3 Picasso (A58), ktorá sa (do roku 2017) vyrábala výhradne na Slovensku. V roku 2019 opustilo výrobné pásy 370 000 vozidiel. 
Stellantis Slovakia vyrába od roku 2017 v štvorzmennej prevádzke. 
Závod získal certifikát ISO 9001 v januári 2007, za kvalitu výroby a certifikát životného prostredia ISO 14001 v januári 2008.
Nočná doprava v Bratislave

Nočná doprava v Bratislave je súčasťou prevádzky MHD v Bratislave. Linky boli v júli 2007 výrazne zmenené a prečíslované, pričom bola zvýšená prepravná kapacita znížením časových intervalov na hodinu a pol hodinu a neskôr bola upravená cena cestovného lístka, pričom došlo k jej zvýšeniu, od roku 2009 bolo možné zakúpiť si príplatok na predplatený cestovný lístok aj na nočné spoje. Od augusta 2011 opäť na nočných linkách platia predplatné a turistické lístky aj bez príplatku. Od zavedenia služby SMS lístok tieto lístky platia aj v nočnej doprave a od zavedenia IDS BK platia všetky lístky rovnako cez deň i v noci, teda bola zrušená špeciálna nočná tarifa jednorazových lístkov.
Pred zmenou v roku 2007 chodili nočné linky pomerne zriedkavo, v intervale približne 2 hodiny, linky boli číslované od čísla 500 vyššie. Po zmene sú rozjazdy z Hlavnej stanice stanice o 23:30, 0:00, 0:30, 1:30, 2:30 a 3:30. Linky a idú aj o 4:30. Linky sú označené písmenom N a číslom podobným číslu dennej linky, pričom daná nočná linka má trasu podobnú ako zodpovedajúca denná linka, napríklad linka číslo má trasu podobnú dennej linke s číslom .
Nočné linky majú príchod na Hlavnú stanicu vždy krátko pred rozjazdom (s výnimkami okrem rozjazdov o 23:30 a 0:00) tak aby sa dalo prestúpiť na odchádzajúce spoje. Tie v prípade potreby na meškajúci autobus čakajú. Výnimkou sú trolejbusové linky , a (tie premávajú z Hodžovho námestia), (prípoj k linkám a s trasou Zlaté piesky - Východné - Hečkova), (prípoj k linke s trasou Jasovská - Čunovo) a (nezávislá obslužná linka, pôvodne zamestnanecký spoj so zavedením prepravy cestujúcich).
Okrem verejne prístupných nočných liniek premávajú aj služobné spoje len pre zamestnancov Dopravného podniku Bratislava a to , a . Spoje týchto liniek premávajú niekoľkokrát za noc, primárne obsluhujúc vozovne (napríklad linka zabezpečuje rýchle spojenie vozovní na Trnávke s Hlavnou stanicou tak, aby rozjazd nočných spojov stihlo čo najviac vodičov, resp. aby vodiči po príjazde 3:25 na Hlavnú stanicu stihli prísť do vozovne na čo najskoršie nástupy). Dopravu zamestnancov zabezpečuje tiež linka , ktorá okrem svojej bežnej trasy prístupnej pre verejnosť vykonáva aj služobné spoje do vozovní Jurajov dvor a Krasňany. Končiace vozidlá z nočných liniek vykonávajú o 4:25, resp. o 4:30 ešte ďalšie služobné spoje zabezpečujúce dopravu zamestnancov do neskôr začínajúcich služieb.
Digraf

Digraf môže byť:
NBC

National Broadcasting Company je americká televízna sieť so sídlom v GE Building v Rockefellerovom centre v New Yorku. Bola založená v roku 1926. NBC bola prvou hlavnou vysielacou sieťou v Spojených Štátoch.
Maďarské pengő

Maďarské pengő bola jednotka meny Maďarska od 1. januára 1927 po nahradení koruny do 31. júla 1946, kedy bolo nahradené forintom. Pengő sa delilo na 100 fillérov. Hoci zavedenie tejto meny bolo súčasťou povojnového stabilizačného programu, mena prežila iba 20 rokov a zažila najväčšiu hyperinfláciu, ktorá bola kedy v dejinách zaznamenaná.
Julius Petersen

Julius Peter Christian Petersen (* 16. jún 1839, Sorø, Dánsko - † 5. august 1910, Kodaň) bol dánsky matematik.
Zaoberal sa viacerými oblasťami matematiky (geometria, komplexná analýza, teória čísel, matematická fyzika, matematická ekonómia, kryptológia a teória grafov).
Je tvorcom teórie grafov tak, ako ju poznáme dodnes.
Peugeot 207

Peugeot 207 je malý automobil, ktorý vyrábala francúzska automobilka Peugeot od januára 2006 do decembra 2011. Jeho predchodcom bol Peugeot 206, ktorý sa vyrábal aj pod novším označením Peugeot 206+. Ten sa už podobal na Peugeot 207, ktorý sa vyrábal aj na Slovensku v Trnavskom závode PSA Peugeot Citroen Slovakia. Verzie Kombi 207 SW, 207 SW outdoor a kabriolet s označením 207 CC sa vyrabajú vo Francúzsku a Španielsku. Podľa prieskumov je to najpredávanejšie auto v Európe za rok 2007. Jeho nástupcom sa stal 
Peugeot 208 v roku 2012.
Citroën C3 Picasso

Citroën C3 Picasso je automobil triedy nižšia MPV, ktorý vyrábala francúzska automobilka Citroën. Pre európsky trh sa automobil vyrábal na Slovensku v závode Groupe PSA Slovakia.
Opis.
C3 Picasso tvoril v ponuke Citroënu, najmenšiu a najlacnejšiu alternatívu k väčším rodinným MPV Citroën C4 Picasso a C4 Grand Picasso. Automobil sa vyrábal ako 5-dverový monospace, primárne určený ako rodinný automobil s väčším priestorom oproti osobnému automobilu.
Automobil zdieľa podvozkovú platformu s automobilmi nižšej strednej triedy Citroën C3 II., Citroën C-Elysée, Peugeot 208 a Peugeot 301.
Citroën C3 Aircross.
Pre brazílsky trh vznikla verzia Aircross. Oproti klasickému C3 Picassu má vyššiu svetlú výšku, kryty prahov, zosilnený spodný kryt motora a rezervu umiestnenú v štýle off-roadov na zadných dverách. Automobil sa vyrába iba v Brazílii, pre Európsky trh vznikla väčšia verzia C4 Aircross.
Facelift.
V januári roku 2013 prešiel model faceliftom. Zmenili sa zadné svetlá a predná maska, ktorá pripomína radu "DS" kde pribudli aj LED svetlá. Došlo k niekoľkým technickým zmenám a modernizácií. Motorizácie HDi 90 a HDi 110 boli nahradené novšími HDi 92 a HDi 115 s vyšším výkonom a optimalizovanou spotrebou. 
Bezpečnosť.
Euro NCAP publikované v roku 2009
Jozefská ulica (Bratislava)

Jozefská ulica je ulica v Bratislave v mestskej časti Staré Mesto v okrese Bratislava I.
Je to spojnica Banskobystrickej ulice s Námestím 1. mája, napája sa aj na Spojnú a Jánsku ulicu, Kollárovo námestie a Námestie slobody.
Tvorená je prevažne nízkopodlažnou zástavbou.
Energy Cities

Energy Cities (do roku 2010 "Énergie-Cités") je asociácia európskych miest, ktorá propaguje lokálnu politiku podporujúcu udržateľné využívanie energie. Reprezentuje 1000 miest a obcí v 30 krajinách. Od roku 2017 do roku 2020 bolo predsedajúcim mestom Energy Cities mesto Heidelberg (DE). Energy Cities bola založená ako asociácia miestnych samospráv v roku 1990, aby mohla prakticky realizovať aktivity na miestnej úrovni a zastupovať miestne samosprávy na európskej úrovni. Hlavné sídlo Energy Cities sa nachádza vo francúzskom meste Besançon a v belgickom Bruseli. Časť tímu pracuje vo Freiburgu (Nemecko) a Paríži (Francúzsko).
Predstavenstvo.
Predstavenstvo asociácie pozostáva z reprezentantov 11 Európskych miest:
Párny graf

Párny graf alebo bipartitný graf je graf, ktorého množina vrcholov V môže byť rozdelená do dvoch množín V1 a V2, tak, že každá koncová hrana má jeden vrchol vo V1 a druhý vo V2. Zvykne sa označovať G=(V1, V2,E).
Graf formula_1 je bipartitný vtedy a len vtedy ak obsahuje len "párne" cykly.
Defínicia.
Graf formula_2 je bipartitný, ak platí formula_3 a formula_4. Naviac ak platí formula_5 (teda v grafe existujú všetky hrany s touto vlastnostou), nazýva sa tento graf "úplný bipartitný graf". Značí sa formula_6, kde "m" a "n" sú velikosti oboch partít.
Šľahačka (jedlo)

Šľahačka je sladká smotana, ktorá obsahuje aspoň 32 % tuku a dá sa šľahať.
V obchodoch sa predáva šľahačka s obsahom tuku od 30 % do 40 %. Šľahačka sa používa v kuchyni často. od zahusťovania polievok, omáčok, cez sladkú kuchyňu až po zdobenie pokrmov. 
V sprejovej podobe je šľahačka poháňaná oxidom dusným.
.ba

.ba je internetová národná doména najvyššej úrovne pre Bosnu a Hercegovinu.
.bb

.bb je internetová národná doména najvyššej úrovne pre Barbados.
Registrácie domén 3. úrovne pod:
Extraliga hádzanárov 2008/09

Extraliga hádzanárov v sezóne 2008/09 bol v poradí 16. ročník extraligy hádzanárov, spravovanej Slovenským zväzom hádzanej. Účinkovalo v nej 8 družstiev. Titul tretíkrát v rade získalo družstvo HT Tatran Prešov, ktoré vo finálovej sérii zvíťazilo nad IS Košice.
Prešov hral opäť popri slovenskej extralige aj základnú časť českej extraligy, ktorú opäť vyhral.
Systém súťaže.
Systém súťaže sa oproti predchádzajúcim sezónam zmenil, zjednodušil sa. Nehrala sa ani nadstavbová časť, ani prelínacia súťaž. Najprv sa hrala štvorkolová základná časť, ktorá pozostávala z 28 kôl. Každý s každým sa stretol dvakrát doma a vonku. Po základnej časti 4 najlepšie družstvá postúpili do semifinále play-off. Všetky duely play-off sa hrali na 3 víťazné zápasy. Posledné družstvo po základnej časti zostúpilo v nasledujúcej sezóne do 1. ligy, kde ho nahradilo víťazné družstvo nižšej súťaže.
.bd

.bd je internetová národná doména najvyššej úrovne pre Bangladéš.
Registrácie prebiehajú len pre domény na tretej úrovni pod definovanými doménami 2. úrovne (com, edu, ac, net, gov, org, a mil), ktoré odpovedajú starším gTLD. Obmedzenie platí pre .gov.bd a .mil.bd, ktoré sú rezervované pre vládne inštitúcie Bangladéšu.
Marcel Hirscher

Marcel Hirscher (* 2. marec 1989, Annaberg-Lungötz, Rakúsko) je bývalý rakúsky profesionálny lyžiar, ktorý ukončil aktívnu kariéru v septembri 2019. Špecializoval sa najmä na točivé disciplíny slalom, obrovský slalom a kombináciu. Na Zimných Olympijských hrách 2018 v Pchjongčchangu, vybojoval dve zlaté olympijské medaily v obrovskom slalome a kombinácií.
Extraliga hádzanárov

Extraliga hádzanárov je najvyššia slovenská hádzanárska súťaž mužov, ktorá s výnimkou 5-ročnej prestávky, kedy sa organizovala spoločná Česko-slovenská interliga hádzanárov (HIL), prebieha od sezóny 1993/94. Organizuje ju Slovenský zväz hádzanej (SZH) od roku 1993, kedy bola ukončená Česko-slovenská liga. Najúspešnejším klubom je HT Tatran Prešov, ktorý sa majstrom Slovenska stal 18-krát. Od sezóny 2020/21 nesie mediálny názov "Niké Handball Extraliga".
Rebríček EHF.
Pozn.: Od sezóny 2023/24 sa zmenil systém vyhodnocovania rebríčka EHF, keď sa vytvára pre každú z troch pohárových súťaží zvlášť.
.be

.be je internetová národná doména najvyššej úrovne pre Belgicko.
.bf

.bf je internetová národná doména najvyššej úrovne pre štát Burkina Faso.
Majstrovstvá sveta juniorov v alpskom lyžovaní 2008

Majstrovstvá sveta juniorov v alpskom lyžovaní 2008 sa konali od 22. februára do 1. marca v španielskom stredisku Formigal. Najúspešnejšou krajinou v počte dosiahnutých medailí sa stalo Rakúsko, ktoré získalo 10 medialí (5-2-3).
Dion Phaneuf

Dion Phaneuf (* 10. apríl 1985, Edmonton, Kanada) je bývalý kanadský hokejový obranca, ktorý hrával v NHL za Toronto Maple Leafs. Draftovaný bol tímom Calgary Flames, odkiaľ bol v sezóne 2009/10 vymenený do Toronta. Na drese nosil číslo 3.
.357 Magnum

.357 Magnum je revolverový náboj vytvorený pánmi Elmerom Keithom a Phillipom Sharpeom a výrobcom zbraní Smith &amp; Wesson. Tento náboj bol odvodený od náboja .38 Special (taktiež vyvinutý firmou Smith &amp; Wesson). Náboj .357 Magnum bol predstavený v roku 1934 a dnes je veľmi rozšírený.
.357 Magnum bol vyvíjaný uprostred 30. rokov 20. storočia ako priama odpoveď na náboj .38 Super Automatic od firmy Colt. V tom čase bol náboj .30 Super jediným pištoľovým nábojom použiteľným pokiaľ sa niekdo kryl za automobilom alebo proti prvým nepriestrelným vestám.
Aby sa Smith &amp; Wesson znovu stal vedúcim výrobcom zbraní v tejto oblasti, tak vyvinul náboj .357 Magnum. Ten bol vyvinutý z náboja .38 Special. Došlo k zmene množstva prachovej náplne (zvýšenie) a predĺženiu nábojnice. Dôvodom k predĺženiu nábojnice bolo to, aby nebolo možné nabiť tento nový silnejší náboj do zbraní komorovaných na náboj .38 Special. Takáto zámena by mohla byť veľmi nebezpečná pre strelca a jeho okolie a navyše by mala veľmi negatívny vplyv na životnosť zbrane.
Tento náboj je mnohými považovaný ako excelentný náboj pre sebaobranu vďaka svojím zastavovacím schopnostiam.
Výskum týkajúci sa terminálnej balistiky prevedený Marshall &amp; Sanow ukázal vysokú pravdepodobnosť zastavení útočníka jedným výstrelom. Ale tento náboj spôsobuje veľký zdvih zbrane a spätný ráz (hlavne u zbraní s kratšou hlavňou), ktorý niektorí strelci nemusia byť schopní zvládnuť.
Výkon.
Výkon tohoto náboja sa rovnako ako u iných môže veľmi líšiť. Obvykle sa pohybuje medzi 700 a 800 joulami.
.38 Special

.38 Special je náboj so stredovým zápalom navrhnutý firmou Smith &amp; Wesson. Väčšinou sa používa v revolveroch, ale niekedy sa vyskytne aj pištoľ alebo puška komorovaná na tento náboj. V USA od 20. do 80. rokoch 20. storočia išlo o štandardný služobný náboj väčšiny policajných oddelení.
Navzdory jeho menu, je jeho kaliber 0,357 – 0,358" (). ".38" označuje priemer jeho mosadznej nábojnice. Tento náboj je čo do rozmerov až na svoju dĺžku identický s nábojmi .38 Long Colt a .357 Magnum. Takže je možné tento náboj nabiť aj do revolveru, ktorý je komorovaný pre náboj .357 Magnum. (Ale nie opačne. Z dôvodu omnoho vyšších výstrelových tlakov by mohlo dôjsť k poškodeniu zbrane a vážnemu poraneniu strelca).
Dejiny.
Náboj .38 Special bol uvedený na trh v roku 1902 ako vylepšenie náboja .38 Long Colt (išlo o vojenský služobný náboj), u ktorého sa počas filipínsko-americkej vojny ukázalo, že jeho zastavujúci efekt je nedostatočný. Aj napriek tomu že v dobe jeho uvedenia sa už 16 rokov používali aj náboje s bezdýmym strelným prachom, tento náboj bol spočiatku plnený klasickým strelným prachom. Až rok po jeho uvedení na trh sa začal ponúkať aj vo verzii s bezdýmym čiernym prachom.
Tento náboj bol veľmi presný (pri použití kvalitného revolveru) a pôsobil malý spätný ráz pri výstrele. Z týchto dôvodov je veľmi populárny dodnes (vplyv na toto má tiež jeho relatívne nízka cena).
Používa sa pre terčovú streľbu, pre lov menšej zveri a na sebaobranu. Čo sa týka použitia pre účely sebaobrany, tak ale niektorí považujú jeho výkon za nedostatočný.
V 30. rokoch 20. storočia sa pre terčovú streľbu používali aj niektoré ťažké revolvery. Tie boli schopné zniesť väčšie výstrelové tlaky, čo umožnilo vývin silnejšej varianty .38 Special Hi-Speed. Tá existovala približne 3 desiatky rokov, než bola nahradená nábojom .357 Magnum. V dnešnej dobe sa vyrába variant .38 Special +P, kde je tlak zvýšený len ľahko.
Výkon.
Ide o nízkotlaký náboj. Jeden s najnižším tlakom, ktorý sa dnes používa vôbec. Podľa súčasných merítok .38 Special strieľa guľku strednej hmotnosti s pomerne nízkou úsťovou rýchlosťou. Najpodobnejší tomuto náboju je .380 ACP, ktorý má o niečo ľahšiu strelu a vyššiu rýchlosť, ale úsťová energia je o niečo nižšia ako u väčšiny laborácií .38 Special a ďalej 9 mm Luger, ktorý má ľahšiu strelu, ale omnoho vyššiu úsťovú rýchlosť a úsťovú energiu. Oba tieto náboje sa ale na rozdiel od .38 Special používajú v polo-automatických pištoliach. .38 Special +P, ktorý má vyšší výstrelový tlak ako štandardná verzia má cca o 20 % vyššiu úsťovú energiu a výkonom spadá medzi .380 ACP a Luger.
Experimenty preukázali, že je dostatočne efektívny pre účely sebaobrany, ale len málo policajných oddelení vydáva alebo dovoľuje použiť revolver komorovaný na náboj .38 Special ako štandardnú služobnú zbraň. Väčšina ich prešla na poloautomatické pištole s vyššou kapacitou nábojov v kalibroch 9 mm Luger, .357 SIG, .40 S&amp;W, a .45 ACP. Je ale stále bežný v bezpečnostných agentúrach, ktoré oceňujú spoľahlivosť a jednoduchosť použitia revolveru, ďalej u civilných osôb pre skryté nosenie a ako záložná policajná zbraň.
Kleofán

Kleiofán je priehľadná, bezfarebná až biela varieta sfaleritu pôvodne opísaná z New Jersey z USA. Za varietu kleiofán sú nesprávne označované aj priesvitné sfalerity najmä žltej, oranžovej a zelenej farby. Chemicky je to sulfid zinočnatý ZnS.
Lokality.
Vo svete.
Je známy z USA, najmä z lokalít v Arizone a New Jersey. Z Kirgizska z oblasti jazera Issyk-kuľ. V Rusku z východnej Sibíri a polostrova Kola. 
Na Slovensku.
Na Slovensku sa veľmi vzácne vyskytuje len v Banskej Štiavnici.
Kaviareň

Kaviareň je zvyčajne menšie pohostinské zariadenie, v ktorom sa podávajú rôzne druhy káv, čajov a iných teplých a studených alkoholických aj nealkoholických nápojov, ako aj užší sortiment zákuskov a lahôdok.
Kaviarne boli pôvodne určené iba na podávanie kávy. Prvé vznikli po roku 1550 v Istanbule, od polovice 17. storočia aj inde v Európe, napr. okolo roku 1685 vo Viedni. Koncom 18. storočia sa stávali centrami politických debát, počas 19. a 20. storočia boli strediskami umeleckého a kultúrneho života veľkých miest. V tomto ohľade boli preslávené najmä parížske kaviarne.
Na atmosfére klasickej kaviarne sa značne podieľa interiér a mobiliár.
Z bratislavských kaviarní bola významná kaviareň Štefánka, ktorá bola počas 30. a 40. rokov 20. storočia miestom, kde sa stretávala bratislavská bohéma.
Duety (Peter Nagy)

Duety (v spisovnej slovenčine "Duetá") je výberový album Petra Nagya, ktorý v roku 2006 vydalo hudobné vydavateľstvo Supraphon. Okrem jednej novinky, skladby „Kamila“, ktorú Peter Nagy naspieval s Petrom Jandom, a piesne „Někdy je smích, někdy je pláč“ je väčšina skladieb albumu hitmi, ktoré vyšli na Petrových predchádzajúcich albumoch.
Na nahrávaní duet sa okrem Jandu a Ledeckého zúčastnil aj Miro Žbirka, Jožo Ráž, Igor Timko (No Name), Petr Muk, Zuzana Smatanová, Vašo Patejdl, Pavol Hammel a Petr Bende (finalista súťaže "Česko hledá SuperStar").
Giovanni Giustiniani

Giovanni Giustiniani Longo ( po latinsky: "Ioannes Iustinianus Longus", * ? - † 1453), bol slávny janovský kapitán a žoldnier v období stredoveku a protostrátor Byzantskej ríše. Bol považovaný za jedného z najstatočnejších a najvýkonnejších bojovníkov svojej doby.
Životopis.
Bol príbuzným významného janovského rodu Doria.
V roku 1453 viedol jednotku 700 mužov na obranu Konštantínopolu proti osmanskému vojsku sultána Mehmeda II.. Osobne financoval, organizoval a viedol túto expedíciu z vlastnej iniciatívy, a po príchode ho cisár Konštantín XI. menoval za veliteľa pozemných vojsk v Konštantínopole. Bol kľúčovou osobou v kontrole pozemných vojsk a zabraňoval hádkam medzi Benátčanmi, Janovčanmi a Grékmi, okrem toho sa zameral na opravách dier vo valoch po útokoch osmanských kanónov. Bola to vlastne aj Giustinianiho charizma, vďaka ktorej boli schopné byzantské vojská odolávať tak dlho proti niekoľkonásobnej presile.
29. mája 1453, počas záverečného útoku Mehmed II. bol Giustiniani zranený počas obrany konštantínopolských valov osmanským kanónom. Pramene sa líšia v popise závažnosti aj typu jeho zranenia. Zatiaľ, čo niektorí tvrdili, že bol zranený len ľahko na ramene a zbabelo utiekol, podľa iných bol ťažko zranený na hrudníku alebo bruchu bol odnesený proti svojej vôli, prípadne v bezvedomí. Zranený mal byť delovou guľou alebo strelou z kuše. Nech sa stalo čokoľvek, museli ho odniesť z jeho postavenia na hradbách. Odišiel cez uzavretú bránu do mesta, ktorej otvorenie využili bojazliví Gréci a panicky sa rozutekali von z mesta za hradby.
Strata veľmi schopného a cteného veliteľa demoralizovala jeho vojakov a viedla k zrúteniu obrany hradby. Keď sultán Mehmed II. videl demoralizáciu vojakov na hradbách, obnovil útok. Keď pri vpáde Osmanov do mesta krátko potom padol v boji cisár Konštantín, obrana mesta sa zrútila úplne. Sultán úplne porazil Byzantíncov a Konštantínopol bol dobytý Turkami. Hoci Giustinianiovým mužom sa podarilo uniknúť s ich generálom na palube galéry po dobytí Konštantínopolu, taliansky generál zomrel na následky zranení na začiatku júna 1453 (takže jeho zranenia neboli také bezvýznamné, ako tvrdili jeho odporcovia z rád obrancov, ktorí prežili a väčšina ktorých utekala z hradieb po svojich, nezranená).
Pengo

Pengo môže byť:
Rubeľ

Rubeľ môže byť:
Super Video CD

Super Video CD (Super Video Compact Disc alebo SVCD) je digitálny formát na ukladanie videa na štandardné kompaktné disky. Formát bol určený ako nasledovník Video CD a alternatíva DVD-Video a padá niekam medzi oba štandardy v technických možnostiach a k kvalite obrazu.
Video CD

Video CD (skratka VCD) je štandardný digitálny formát na ukladanie videozáznamu na CD. Nestihol sa veľmi rozšíriť, pretože bol skoro vytlačený formátom DVD-Video. Dokážu ho prehrať špeciálne prehrávače, osobné počítače a mnoho DVD prehrávačov. Na obraz používa kompresiu MPEG-1, zvuk je kódovaný ako MPEG-1 Audio Layer II.
Tento formát vytvorili v roku 1993 spoločnosti Sony, Philips, Matsushita a JVC. Formát Video CD sa stal jedným zo štandardov CD a býva označovaný ako biela kniha (white book).
DVD-Video

DVD-Video je spotrebný video formát, ktorý sa používa na ukladanie digitálneho videa na DVD (DVD-ROM) disky a v súčasnosti je to dominantný video formát v Spojených štátoch, Kanade a Austrálii. Disky ktoré používajú DVD-Video špecifikáciu, vyžadujú DVD mechaniku a MPEG-2 dekodér (napríklad DVD prehrávač alebo DVD počítačovú mechaniku a softvérový DVD prehrávač). Komerčné DVD filmy sú kódované použitím kombinácie videa vo formáte MPEG-2 a audia v rôznych formátoch (často viackanálové formáty). Typický dátový tok DVD filmov sa pohybuje okolo 3-10 Mbit/s a bitová rýchlosť je obyčajne prispôsobiteľná.
Sovietsky rubeľ

Sovietsky rubeľ (; názvy v ďalších sovietskych jazykoch pozri nižšie) bola menová jednotka v Sovietskom zväze. Rubeľ sa delil na 100 kopejok (, plurál: копе́йки). Používal sa v rokoch 1923 až 1991.
Po rozpade ZSSR bol v rokoch 1992 až 1995 sovietsky rubeľ postupne stiahnutý z obehu. Posledná krajina, ktorá opustila sovietský rubeľ, bol Tadžikistan v roku 1995.
Mince: 1, 2, 3, 5, 10, 15, 20, 50 kopejok, 1, 5, 10 rubľovBankovky: 1, 3, 5, 10, 25, 50, 100, 200, 500, 1000 rubľov
Etymológia.
Slovo „rubeľ“ je odvodené z ruského slovesa "рубить" (rúbať). Historicky bol „rubeľ“ odseknutý kúsok hrivny (odliatku) striebra.
Rubeľ v Sovietskom zväze.
Menová jednotka Sovietskeho zväzu mala svoje vlastné meno vo všetkých jazykoch ZSSR, občas mierne odlišné od ruského označenia. Všetky bankovky mali označenie mena a hodnoty vo všetkých jazykoch sovietskych republík. Tieto názvy sa zachovali v súčasnom Rusku, napríklad v tatárskom jazyku "rubeľ" a "kopejka" sú "sum" a "tien". Názvy rôznych menových jednotiek štátov centrálnej Ázie sú jednoducho miestne názvy pre "rubeľ".
Názov menovej jednotky v oficiálnych jazykoch 15 zväzových republík, v poradí, v akom sa objavili na bankovkách:
Poznámka: po rozpade ZSSR sa písmo uzbeckého, azerbajdžanského, moldavského a turkménskeho jazyka zmenilo z cyriliky na latinku.
DVD prehrávač

DVD prehrávač je zariadenie určené na prehrávanie diskov v štandardoch DVD Video a DVD Audio, čo sú dva odlišné a nekompatibilné štandardy.
Technické detaily.
DVD prehrávač musí byť schopný vykonať nasledovné úlohy:
DVD prehrávač môže byť schopný vykonať i nasledovné doplnkové úlohy:
DVD-Audio

DVD-Audio (skratka DVD-A) je digitálny formát, určený na ukladanie vysoko kvalitného zvukového záznamu na médiach typu DVD. DVD-Audio neobsahuje video, nemalo by sa teda zamieňať s Video-DVD, ktoré obsahuje hudobné videá. Prvé disky v tomto formáte vstúpili na trh v roku 2000. Dáta na týchto diskoch sú vo formáte *.war, rovnako ako na Super Audio CD (SACD), čo je iný formát na reprodukciu vysoko kvalitného zvuku.
Super Audio CD

Super Audio Compact Disc (SACD) je zvukový nosič vizuálne rovnaký ako klasický kompaktný disk. Ponúka však omnoho lepší zvukový komfort. Klasické CD ponúka frekvenčný rozsah do 20 kHz, SACD dokáže verne reprodukovať zvuk až do 100 kHz. Výhodou nosiča SACD je, že dokáže reprodukovať aj priestorový zvuk a vďaka dvom vrstvám určeným na záznam môže v sebe niesť súčasne aj klasické CD. Na úplne verné prehrávanie záznamu SACD je potrebné mať prehrávač, ktorý podporuje funkcie SACD a ekvivalentné hi-fi zariadenie. SACD v dobe svojho vzniku malo nielen ponúknuť vynikajúci zvuk hudobným poslucháčom, ale čiastočne aj vyriešiť prepady hudobného trhu. Nosič však v masovom meradle neuspel a stal sa skôr záležitosťou pre náročných poslucháčov.
Formát bol prvýkrát predstavený v roku 1999, vyvíjali ho spoločne firmy Sony a Philips, teda spoločnosti, ktoré vyvinuli aj klasický CD disk. Najväčším konkurentom formátu SACD je DVD-Audio.
Matúš Dulla

Prof. Ing.arch. Matúš Dulla, DrSc. (* 1. jún 1950) je slovenský architekt.
Pôsobí v oblasti dejín architektúry 20. storočia, kritika súčasnej architektúry, metódy vedeckého výskumu.
Architektúru absolvoval na SVŠT v Bratislave (1974). Na Ústave stavebníctva a architektúry SAV obhájil kandidátsku dizertáciu (1980), titul DrSc. získal na STU v roku 2006. Na FA STU habilitoval za docenta (1993), profesorom STU sa stal v roku 2000. Viedol Katedru dejín architektúry, neskôr Ústav dejín a teórie architektúry FA STU. Prednášal aj na VŠVU Bratislava, TU Košice a ČVUT Praha. Od roku 1974 pôsobí aj na Ústave stavebníctva a architektúry SAV. Publikoval viacero knižných monografií a množstvo vedeckých a odborných štúdií z oblasti histórie a teórie architektúry. Sústreďuje sa na dejiny architektúry 20. a 21. storočia. Je spoluautorom radu domácich a zahraničných výstav slovenskej architektúry a architektov. Autorsky sa spolupodieľal na viacerých filmoch o architektúre. Vo vedeckom časopise SAV Architektúra &amp; Urbanizmus pôsobí ako šéfredaktor a predseda redakčnej rady. Je, resp. bol členom redakčných rád odborných časopisov Arch a Alfa, členom vedeckých a umeleckých rád (FA STU, ÚSTARCH SAV, VŠVU) a grantových komisií a vedeckých kolégií SAV. Je nositeľom Ceny Martina Kusého (2003), Ceny Dušana Jurkoviča (1993), Ceny SAV za vedecko-popularizačnú činnosť (1989), Ceny literárneho fondu (2003) a Medaily Chatama Sofera (2005). Od roku 2008 je vedúcim Ústavu teorie a dějin architektury na FA ČVUT v Prahe.
Carlo Janka

Carlo Janka (* 15. október 1986, Obersaxen, Švajčiarsko) je švajčiarsky lyžiar.
John Kucera

John Kucera (* 17. september 1984, Calgary, Kanada) je kanadský lyžiar. Svoje prvé a jediné víťazstvo vo Svetovom pohári dosiahol 26. novembra 2006. Na MS 2009 v alpských lyžiarskych disciplínach získal zlatú medailu v zjazde a stal sa prvým reprezentantom krajiny javorového listu na tróne "kráľovskej" disciplíny.
Hawthorne Heights

Hawthorne Heights je americká post-hardcore skupina. Vznikla v roku 2001 v americkom štáte Ohio. Lídrom kapely je JT Woodruff.
Porsche Cayenne

Porsche Cayenne je 5-sedadlové luxusné SUV auto strednej veľkosti, ktoré vyrába nemecká automobilka Porsche od roku 2002 v bratislavskom závode Volkswagen Slovakia v Devínskej Novej Vsi. Auto sa finálne montuje v nemecku v Lipsku. Je to prvé 8-valcové auto od Porsche od roku 1995, kedy sa prestalo vyrábať Porsche 928.
Nadia Fanchiniová

Nadia Fanchiniová (* 25. jún 1986, Lovere, Taliansko) je talianska lyžiarka. Svoje prvé preteky vo Svetovom pohári vyhrala 7. decembra 2008.
Grandes Jorasses

Les Grandes Jorasses sú výrazná alpská štvortisícovka v oblasti Mont Blancu na hranici Francúzska (Horné Savojsko) a Talianska (Údolie Aosty).
Masív Grandes Jorasses tvorí sedem vrcholkov (posledný sa občas neuvádza) v asi kilometrovom vrcholovom hrebeni, ktorý je orientovaný v smere východ - západ:
Na francúzskej strane dominuje nad ľadovcom Leschaux, bočným výbežkom Mer de glace, na talianskej nad údolím Courmayeuru. Jeho vrcholový hrebeň leží medzi sedlom Lastovičiek - col des Hirondelles () na severovýchode a sedlom col des Grandes Jorasses () na západe, na ktorom sa nachádza bivaková búda Canzio.
Severná stena, rozčlenená viacerými piliermi, patrí so svojími 1200 metrami výšky a trochu väčšou šírkou k najväčším žulovým stenám Álp.
Výstupy normálkami.
Severná stena.
Po tvrdom medzinárodnom súperení bol najprv v r. 1935 zdolaný Crozov pilier (Martin Meier a Rudolf Peters). Najvýznamnejší bol však výstup na najvyšší bod Walkerovým pilierom 4. - 6. augusta 1938 tromi Talianmi z Dolomitov, viedol ich Riccardo Cassin. Neskôr boli stenou zlezené ďalšie vrcholky: 1958 Pointe Marguerite (René Desmaison a Jean Couzy), v tom istom roku Pointe Young (Enrico Cavalieri a Andre Mellano), 1964 Pointe Whymper (Walter Bonatti a Michel Vaucher) a 1970 Pointe Hélène Poliakmi (Eugeniusz Chrobak, Jacek Poręba a Wojciech Wróż). Prvý zimný priestup poľskej cesty vykonali v r. 1978 naši lezci Dušan Becík a Ján Porvazník.
Iné zaujímavé výstupy.
Prvý čs. výstup Walkerovým pilierom vykonali Radovan Kuchař a Zdeno Zibrín v r. 1959. O dva roky dokončili Trilógiu.
Druhý priestup "cestou cez Rubáš" uskutočnilo v r. 1968 družstvo Ondřej Blecha, Ivan Dieška, Ivan Bortel a Valentin Kanyár.
V r. 1971 René Desmaison a Serge Gousseault ostali v zime 15 dní uväznení v SV stene Pointe Walker. Prežil len Desmaison a napísal knižku "342 hodín na Grandes Jorasses."
V r. 1979 čs. družstvo Jaroslav Kutil, Tomáš Procházka, Luděk Šlechta a Jiří Švejda uskutočnilo prvovýstup na Walkerov pilier a nazvalo ho "Rolling Stones" (valiace sa kamene).
Čs. dvojka Ladislav Kyrc a Bohuslav Mrózek zrealizovala prvý zimný priestup anglickou cestou (Nick Colton - Alex MacIntyre 1976) v r. 1982.
Niekoľko nových línií preliezol na prelome tisícročia Patrick Gabarrou. Dnes vedie severnou stenou asi 40 rôznych ciest.
Prvé sóla vyliezli: Pierre Béghin na Pointe Walker, Valery Babanov na Pointe Whymper ("Eldorado", 1999) a Slavko Svetičič na Pointe Croz ("Manitua", 1991).
Prvý zimný výstup Walkerovým pilierom vykonali Walter Bonatti a Cosimo Zappelli v r. 1963.
Trilógia.
Severné steny Grandes Jorasses, Matterhornu a Eigeru sa označujú aj ako "magický triptych." Ako prvý slovenský horolezec ho dosiahol Zdeno Zibrín 1961, po ňom Peter Hámor a Pavol Jackovič 1995. Prvé zimné sólo všetkých troch stien preliezol Ivano Ghirardini v zime 1977-78.
Matrac

Matrac je podložka, spravidla umiestnená na lôžku, na ktorom sa spí alebo odpočíva.
Volkswagen Polo

Volkswagen Polo je označenie automobilu nižšej triedy, ktoré vyrába nemecký koncern Volkswagen od roku 1975 po súčasnosť. Vyrábal sa do roku 2004 aj v Bratislave v závode Volkswagen Slovakia.
Hra se zákonem

Hra se zákonem a další příběhy archivů kriminální služby je prílohové čítanie "Signálu", ktoré vyšlo vo Vydavateľstve Naše Vojsko. Ide o zbierku krátkych kriminálnych príbehov a prípadov, ktoré sa odohrali na území ČSSR.
Andrea del Verrocchio

Andrea del Verrocchio, vlastným menom Andrea di Michele di Francesco di Cioni (* 1435, Florencia, Taliansko – † 10. október 1488, Benátky) bol taliansky renesančný maliar, zlatník a sochár, ktorý pracoval na dvore Lorenza Mediciho vo Florencií. Bol Donattelovým pokračovateľom a všestranným umelcom. Medzi jeho žiakov patrili aj Leonardo da Vinci, Pietro Perugino, Domenico Ghirlandaio a Sandro Botticelli, ovplyvnil aj Michalangela.
Jeho najvýznamnejšie dielo je pomník kondotiera Colleoniho v Benátkach. Ďalším významným dielom je Puti s delfínom na fontáne pred Florenskou radnicou a Dáma s prvosienkami.
Príjmy zo závislej činnosti

Príjmy zo závislej činnosti sú druh príjmov v daňovom práve.
Podľa §5 slovenského zákona o dani z príjmov (595/2003 Z.z.) sú to predovšetkým:
Johan Olsson

Johan Olsson (* 19. marec 1980 v Västerås, Švédsko) je bývalý švédsky bežec na lyžiach.
Rozeta

Rozeta môže byť:
Oľšavec

Oľšavec môže byť:
Phillips Exeter Academy Library

Phillips Exeter Academy Library je knižnica v meste Exeter v New Hampshire v USA. Patrí škole Phillips Exeter Academy a navrhol ju architekt Louis Kahn. Bola postavená v rokoch 1965 - 1972.
Knižnica, rovnako ako škola, boli miesta, ku ktorým pociťoval Louis Kahn hlbokú úctu. Veril, že knižnica je posvätné miesto. Kahn začal riešiť otázku typologického programu knižnice už desať rokov pred získaním zákazky na knižnicu kampusu Philips Exeter Academy. V roku 1956 sa zúčastnil súťaže na knižnicu Washingtonskej univerzity. Loius Kahn sa
v súťažnom návrhu držal obvyklého usporiadania knižnice, v ktorom existujú dva oddelené priestory - jeden pre čitateľov a jeden pre knihy. Veril však tomu, že vzťah čitateľa a knihy nemusí byť vyjadrený len oddeleným statickým spôsobom. 
Kahnov návrh knižnice do Exeteru vznikol na základe kritiky súdobých programov knižnice. Doslova obrátil ustálený knižničný program naruby - namiesto centrálnej študovne a obvodových skladov kníh navrhol železobetónovú stavbu ukrývajúcu knihy a okolo tohto bloku rozvinul hmotu čitární vystavanú z tehiel. Toto usporiadanie bolo inšpirované príkladom stredovekej kláštornej knižnice v Durhame a krížovou chodbou pri kostole Santa Maria della Pace v Ríme od Bramanteho. 
Brownlee a De Long označujú túto budovu knižnice ako „najjednoduchšiu a najsilnejšiu“ architektúru Louisa Kahna. Je jedným z posledných projektov dokončených pred jeho smrťou. Je to takmer klasická budova, ktorá dodržuje historické pravidlá staviteľského umenia. Na priečelí z pálených tehiel a betónu rozoznávame sokel, strednú časť a atiku. Piliere sa smerom hore zužujú. Všetky štyri strany fasády sú identické. Klasické tvarovanie však narušuje úmyselné tvarovanie na rohoch. Zavedenie betónu a ocele do stavebníctva umožnilo prestať vnímať roh ako nutný štrukturálny prvok. Kahn našiel riešenie zvláštne v tom, že rohy otvoril.
Kahn bol tiež inšpirovaný knižničnou halou vytvorenou architektom Étienne-Louis Boullée, keď centrálnu halu knižnice osvetlil zenitálnym svetlíkom. Prichádzajúci tak videl hneď po vstupe do knižnice všetky uložené knihy. Tento centrálny priestor, štvorcová hala zaklenutá betónovým krížom, je definovaný obrovskými kruhovými otvormi v interiérových stenách.
Knižnica bola pre Louisa Kahna intímnym miestom, ktoré má podnecovať k čítaniu a k štúdiu. Musí preto obsahovať miesta a výklenky, kde sa bude dať nerušené čítať. Kahn vytvoril intímne drevené zákutia pre čitateľov. Ich osvetlenie oknami, zvonka pokovenými sklami, umožňuje čítať knihy pri prirodzenom osvetlení. Hlavné okná sú umiestnené nad výškou očí čitateľa, menšie okná vo výške očí umožňujú výhľad na univerzitný kampus, alternatívne kvôli súkromiu a koncentrácii môžu byť zatemnené drevenými žalúziami.
Súčasťou Kahnovho Exeterského návrhu je aj školská menza, ktorá tvorí spoločne s knižnicou zaujímavý kompozičný celok.
Obchod Joseph

Autor: Eva Jiřičná, Londýn, Sloane Street, 1989
- priestor zaberá rozlohu 800m2 na troch podlažiach – suterén, prízemie a 1. nadzemné podlažie
- každý priestor bol rozdelený do pravidelných výklenkov, slúžiacich ako vitríny pre menšie predmety alebo na zavesenie šiat. Pre rozšírenie predajnej plochy boli do interiéru začlenené volne stojace steny, ktoré zároveň slúžia ako členiace prvky
- obmedzená škála farieb prispela k skľudneniu priestoru
- v celom obchode je podlaha pokrytá béžovou dlažbou
- steny a stropy sú v prírodnej šedej omietke, strop je v šedej, aby ladil s okolím
- pre výstavný systém a schodisko je použité sklo a matná nerezová oceľ
- nábytkové predmety sú z tmavo moreného javoru
- osvetlenie výstavných priestorov je zabezpečené nízkonapäťovými halogenovými svietidlami, ktoré sú skryté
- flourescentné svetlo je použité vo výstavných výklenkoch, kde zdôrazňuje sklenené police
- dlhé sklenené police podporujú eleganciu vystaveného tovaru, sú zosilnené sklenenými rebrami, ktoré sú upevnené priehľadným lepidlom
- zavesené laná z nerezovej oceli a štukované police na konzolách silno kontrastujú s odľahčeným sklom
- pokladne so zakriveným čelným profilom na drevených lištách zmäkčujú geometriu priestoru. Podobné zakrivenie sa objavuje na výkladných stoloch a detailoch obrub stropov a stien
Stláčanie marže

Stláčanie marže (iné názvy: stláčanie marží, stláčanie cien, margin squeeze, price squeeze; angl. "margin squeeze" alebo "price squeeze") je situácia, keď vertikálne integrovaná spoločnosť nastaví pomer cien na veľkoobchodnom a maloobchodnom trhu tak, že rozdiel medzi maloobchodnou cenou, ktorú účtuje dominant konečnému odberateľovi, a veľkoobchodnou cenou, ktorú účtuje konkurentom za porovnateľné služby, je záporný alebo nedostatočný na to, aby pokryl náklady špecifické na produkt dominanta, ktorý poskytuje ako vlastnú maloobchodnú službu na spodnom trhu, čo má za následok efekt vytláčania konkurencie.
Správna rada

Správna rada môže byť:
Helgoland

Helgoland je ostrov v Severnom mori, ktorý je súčasťou Nemecka. Má rozlohu približne a okolo 1 650 obyvateľov, z ktorých väčšinu tvoria Frísi.
V minulosti bol ostrov súčasťou Dánska a Spojeného kráľovstva, od roku 1890 patrí Nemecku. Aj keď ostrov patrí Nemecku, nie je súčasťou Schengenského priestoru.
Vzduchová hmota

Vzduchová hmota (iné názvy: vzduchová masa, vzdušnina) je veľmi veľká (t.j. s veľkými plochami morí a pevnín porovnateľná), relatívne ohraničená časť vzduchu v troposfére, ktorá má zhruba rovnaké vlastnosti (najmä teplotu a vlhkosť) a pohybuje sa ako celok v smere všeobecnej cirkulácie atmosféry. 
Vzduchové hmoty pokrývajú stovky až tisícky metrov štvorcových a pomaly sa menia pod vplyvom zmeny vlastností plochy, nad ktorou sa nachádzajú.
Vzduchové hmoty sa klasifikujú podľa približného miesta ich vzniku. Tieto masy vzduchu sa rozdeľujú na Arktický resp. Antarktický, Polárny, Tropický a Ekvatoriálny vzduch. Taktiež sa rozdeľujú podľa typu podkladu, nad ktorým sa vytvorili - na morské a kontinentálne vzduchové hmoty. Morské masy vzduchu sú vlhkejšie, zatiaľ čo kontinentálny vzduch je relatívne suchý.
Vzduchové hmoty oceánskeho pôvodu sú označované malým písmenom "m" (morské), zatiaľ čo masy kontinentálneho pôvodu sa značia malým písmenom "k" (kontinentálne). Tiež sa môžu označovať Arktický vzduch (veľké písmeno "A", alebo "A" pre Antarktický), polárny (veľké písmeno "P"), tropický (veľké písmeno "T"), alebo ekvatoriálny (veľké písmeno "E"). Tieto dva typy znakov bývajú používané v kombinácii podľa toho, akú vzduchovú hmotu opisujú. Napríklad vzduchová hmota pochádzajúca z púšte na juhovýchode USA v lete môže byť označená ako "kT".
Škoda 1202

Škoda 1202 bol model osobného alebo ľahkého úžitkového automobilu, ktorý sa vyrábal počas rokov 1961 až 1973. Celkovo sa v podniku vo Vrchlabí vyrobilo 60 141 kusov.
Motor.
Radový, vodou chladený štvorvalec s rozvodom OHV a objemom 1221 cm³ dosahoval výkon 34,6 kW pri obrátkach 4500 1/min. Maximálna rýchlosť bola 100 km/h, spotreba 9,4 l/100 km.
Preklad

Preklad môže byť:
Boje v juhovýchodnej Ázii počas druhej svetovej vojny

Bojisko v Juhovýchodnej Ázii bolo oblasťou vojenských operácií počas druhej svetovej vojny. Zahrnovalo územie Barmy, Indie, Thajska, Malajzie a Singapuru. Medzi tieto boje patria aj námorné bitky v Indickom oceáne a nálety na Austráliu. Operácie sa začali útokom Japonského cisárstva na Thajsko a Malajziu z oblasti Francúzskej Indočíny 8. decembra 1941. Hlavnému vylodeniu v Singore (dnes Songkhla) na východne šije Kra predchádzal o niekoľko hodín útok na Pearl Harbor. Boje sa skončili až 9. septembra 1945.
Boje.
V prvej polovici vojny spojenci utrpeli mnoho porážok. Dve veľké britské vojnové lode, HMS Repulse a HMS Prince of Wales, boli potopené japonským leteckým útokom pri Malajskom polostrove 10. decembra 1941 (potopenie zväzu Z).
19. januára 1942 kapitulovalo Britské Borneo, 23. januára bol obsadený Rabaul, 15. februára 1942 kapituloval aj Singapur (pozri bitka o Singapur) a krátko na to 9. marca kapitulovala Jáva. 
Japonsko vtrhlo do Hongkongu 8. decembra 1941 a v bitke o Hongkong 25. decembra 1941 porazilo britské sily. 8. decembra 1941 začali Japonci útok na Filipíny. Spojenecké sily na Filipínach sa vzdali medzi 6. a 8. májom 1942. 
Po dobytí Hongkongu sa japonská armáda otočila na juh k juhovýchodnej Ázii a Indočíne. Francúzske jednotky v Indočíne zo začiatku kládli odpor, ale po nastolení režimu vo Vichy sa museli vzdať, toho využil Siam (Thajsko) a zaútočili na Indočínu. Potom Japonci obsadili Kambodžu, Laos a zaútočili na Thajsko. Siam však nebol schopný vzdorovať a požiadal o mier. Boje boli zastavené a Thajsko s Japonskom muselo uzavrieť 21. decembra 1941 nútené spojenectvo. To po vojne uľahčovalo Thajsku vojenskú situáciu (nemuselo odovzdávať zbrane Spojencom).
V januári došlo k inváziám do Barmy a Holandskej východnej Indie. Japonci obsadili Filipiny a Kuala Lumpuru.